Jelasin soal Tentera Darat Ke-16 (Wehrmacht)  dalam bahasa melayu dong

Tentera Darat Ke-16 () adalah sebuah tentera darat medan Wehrmacht Jerman semasa Perang Dunia II.

Ia mengambil bahagian dalam Pertempuran Perancis. Ia kemudian dikerahkan bersama Kumpulan Tentera Darat Utara semasa Operasi Barbarossa, iaitu pencerobohan Jerman ke atas Soviet Union. Ia bertempur di utara Rusia pada Januari 1942 dimana sebahagiannya telah dikepung oleh pihak Soviet berhampiran Demyansk. Hitler melarang pengunduran dan ketumbukan itu telah di bekalkan semula melalui udara sehingga satu laluan darat dapat dibuka pada April 1942. Ia kemudiannya terlibat dalam Pengepungan Leningrad. Pihak Soviet membebaskan Leningrad pada Januari 1944.

Pada 19 February 1944, Barisan Ke-2 Baltik Soviet melancarkan beberapa serangan baru terhadap Tentera Darat Ke-16 Jerman disekitar Kholm. Tentera Darat Ke-22 Soviet membuat kemajuan yang baik dalam serangan awal. Serangan ini sangat mengesankan Tentera Darat Ke-16. Ketumbukan itu, bersama dengan Tentera Darat Ke-18 telah terpisah di Semenanjung Courland apabila pihak Soviet melancarkan penyerangan musim panas dan musim gugur pada 1944. Ia terperangkap disana dalam Kepungan Courland sebagai sebahagian daripada Kumpulan Tentera Darat Courland sehingga tamat perang. Pada Mei 1945 saki baki ketumbukan itu, kini kekuatannya menurun ke paras kor, menyerah kalah kepada Tentera Merah dan dipaksa berarak ke pusat tahanan.  Mereka yang terselamat dibenarkan pulang pada tahun 1955.